આહ! શું વાત છે.. લિયોની ફિલ્મ આવે છે? જ્યારે તેનું ટ્રેલર આવે ત્યારે જોનારાના મુખમાંથી આ શબ્દો અચૂક સરી પડે. છેલ્લે આ લિયોની ફિલ્મ વર્ષ ર01પમાં આવી હતી. આમિર ખાનની માફક પસંદગીની ફિલ્મ કરવી અને ફિલ્મ માટે જેટલા વર્ષ આપવા પડે તેટલી મહેનત કરવી એ લિયોનો સિદ્ધાંત છે. તેના નામે વધીને 3પ ફિલ્મો બોલે છે પણ આ ફિલ્મો એવી છે જેને સિનેઇતિહાસમાં અવશ્ય યાદ કરવી જ પડે. હોલિવૂડના પ્રસિદ્ધ દિગ્દર્શકનો તે માનીતો અભિનેતા છે. 43 વર્ષ થયા છે પણ હજી લગ્ન નથી કર્યા. હોલિવૂડના સલમાન ખાન છે. પરંતુ એક વાત છે કે તેના નામે સત્તાવાર રીતે ડઝનથી વધુ ગર્લફ્રેન્ડના નામ છે. ટાઇટેનિક ફિલ્મમાં તેને ઓસ્કર ન મળ્યો અને તેની સાથે અનેક વખત આવું થયું. ફાઇનલી ફિલ્મ ‘ધ રિવેનન્ટ’ માટે તેને બેસ્ટ એક્ટરનો ઓસ્કર મળ્યો હતો.